Halit Ergenç

Halit Ergenç (* 30. apríl 1970, Istanbul, Turecko) je turecký herec.

 Biografia 
Halit Ergenç sa narodil ako syn herca Mehmeta Saita Ergença 30. apríla 1970 v Istanbule. Ergençova babička bola albánskeho pôvodu. Stredoškolské vzdelanie ukončil v roku 1989 na Beşiktaş Atatürkovej škole a nastúpil na İstanbul Technical University, kde študoval námorné inžinierstvo. Je absolventom katedry operetného a hudobného divadla na Univerzite výtvarných umení Mimar Sinan.http://www.idiletisim.com.tr/en/actors/halit-ergenc Pracoval ako počítačový operátor a obchodník. Krátko pracoval ako vokalista a tanečník pre speváčky Ajdu Pekkan a Lemanu Sam.

V roku 1996 začal hrať v divadle Dormen a prvú hlavnú úlohu získal v muzikále The King and I. Do verejného povedomia sa dostal vďaka televíznemu seriálu Kara Melek. Naďalej pracoval v divadle a to v hrách ako Kiss Me, Kate, Tatlı Charity, Beni Seviyor, Kral ve Ben, Amphitrion 2000, Evita, Hayalet and Ötekiler či Şarkılar Susarsa. Následne sa objavil v seriáloch Köşe Kapmaca andöyle mi Olacaktı. Odišiel do New Yorku, kde hral v muzikále The Adventures of Zak.

V roku 2000 si zahral vo filmoch Hiç Yoktan Aşk a Ölümün El Yazısı, taktiež v seriáloch Dedem, Gofret ve Ben a Zerda. Ďalej sa objavil v množstve divadelných hier ako Bugün Git Yarın Gel, Popcorn, Arapsaçı a Sevgilime Göz Kulak Ol. V roku 2004 zobral úlohu v seriáli Aliye po boku herečky Sanem Çelik a herca Nejata İşlera.

V rokoch 2005 a 2006 Ergenç účinkoval vo filmoch Babam ve Oğlum, he Net 2.0, Tramway a İlk Aşk. V rokoch 2006 – 2009 stvárňoval postavu Onura Aksala v úspešnom seriáli Tisíc a jedna noc (Binbir Gece). V tomto období si zahral vo filmoch Devrim Arabaları a Acı Aşk. Ergenç tiež stvárnil Mustafu Kemala Atatürka vo filme Dersimiz Atatürk. V rokoch 2011 – 2014 účinkoval v seriáli Sultán (Muhteşem Yüzyıl), kde hral hlavnú rolu Sultána Süleymana I.

Zahral si Fataliho Khana Khoyskiho, prvého premiéra nezávislej Azerbajdžanskej demokratickej republiky vo filme Ali & Nino. Hral tiež vo filme režírovanom Ferzanom Özpetekom s názvom İstanbul Kırmızısı. V roku 2016 začal účinkovať po boku svojej manželky Bergüzar Korel v seriáli Vatanım Sensin.

 Osobný život 
Jeho manželkou je herečka Bergüzar Korel, s ktorou má dvoch synov Aliho a Hana.  Jeho mladší brat Mehmet Sait Ergenç — pomenovaný po otcovi — je tiež herec.https://www.imdb.com/name/nm11417275/?ref_=nv_sr_srsg_0

 Filmografia 

 Filmy 
RokNázovRolaPoznámky2000Ölümün El Yazısı2004Okul2005The Net 2.0Babam ve OğlumÖzkan2006TramvayNezihİlk Aşk2008Devrim ArabalarıYüksek Mühendis UğurHlavná rolaAkşamdan KalmaMehmet2009Acı Aşk2010Dersimiz: AtatürkAtatürkHlavná rolaMisafirAkşamdan Kalma 2Mehmet2012Akşamdan Kalma 3Mehmet2016Ali ve NinoFatali Khan Khoyski2017İstanbul KırmızısıOrhan ŞahinHlavná rola2020Mesti AşkBahāʼ al-Dīn ValadVedľajšia rola

 TV seriály 
RokNázovRolaPoznámky1996Tatlı Kaçıklar1996Kara Melek1997Böyle mi Olacaktı1998Gurbetçiler2000Hiç Yoktan Aşk2001Dedem, Gofret ve Ben2002Kumsaldaki İzlerZeybek AteşiAzadZerdaDevran2003BabaEsir Şehrin İnsanları2004AliyeSinan KarahanHlavná rola2006 – 2009Tisíc a jedna nocOnur AksalHlavná rola2011 – 2014SultánSüleyman I.Hlavná rola2016 – 2018Vatanım SensinCevdetHlavná rola2020 –Babilİrfan Tuna SaygunHlavná rola2020Rise of Empires: OttomanRozprávač6 epizód2020Menajerimi ArayınSám sebaHosťujúca rola

 Referencie 

 Externé odkazy 


Kategória:Osobnosti z Istanbulu
Kategória:Tureckí divadelní herci
Kategória:Tureckí filmoví herci
Kategória:Tureckí televízni herci